Diari Oficial de la Generalitat Valenciana


Sumari del DOGV 2411, del 21-12-1994 (1994/833348)

RESOLUCIÓ de 26 d'octubre de 1994, de la Conselleria de Treball i Afers Socials, per la qual es classifica la Fundació per al Desenvolupament d'Accions Socials i Culturals (DASYC), com a benefica particular de caràcter mixt, assistencial i cultural.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2411

Data del DOGV
:   21-12-1994

Secció del DOGV
:   ALTRES DISPOSICIONS

Número del document
:   1994/833348


Data del document
:   26-10-1994

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 26 d'octubre de 1994, de la Conselleria de Treball i Afers Socials, per la qual es classifica la Fundació per al Desenvolupament d'Accions Socials i Culturals (DASYC), com a benèfica particular de caràcter mixt, assistencial i cultural.   
Incoat expedient per a la classificació de la Fundació per al Desenvolupament d'Accions Socials i Culturals (DASYC), i segons aquests fets  
Primer  
En data 22 d'abril de 1994 es constitueix la Fundació per al Desenvolupament d'Accions Socials i Culturals (DASYC), davant el notari del Col·legi de València Joaquín Sapena Davo, sent-ne els fundadors Ildefonso Arteaga NúÑez de Haro, Ildefonso Carrascosa Vallés, Juan Bautista Trull Ahuir i Fernando Corbí Coloma.  
Segon  
Per escrit amb data de registre d'entrada de 30 de maig de 1994, Adela Pascual Serer, en nom i representació de la fundació i com a tresorera de la Junta de Patrons, en sol·licita la classificació i posterior inscripció en el Registre de Fundacions d'aquesta Conselleria de Treball i Afers Socials, i adjunta a la seua petició l'escriptura fundacional, els estatuts de la fundació, informe econòmic, memòria d'activitats i pressupost per a l'exercici econòmic de 1994.  
Tercer  
Per escrit amb data de registre d'entrada de 3 d'agost de 1994, procedeix la Junta de Patrons a l'esmena de la instància i de la documentació inicialment aportada, s'adjunta igualment una còpia autoritzada de l'escriptura pública, complementària de l'anteriorment atorgada, de data 29 de juliol de 1994, on es formalitzen els acords adoptats pel Patronat en la seua reunió de data 22 de juny de 1994, en relació a la modificació de les disposicions estatutàries incloses en l'escriptura fundacional.  
Quart  
Els fins de la fundació són de caràcter benèfic, assistencial i cultural, com així s'infereix del tenor de l'article 5é. dels estatuts, on es defineix com objecte i finalitat de la institució l'establiment, el foment, l'impuls, la protecció i els suport de tot tipus de projectes i activitats de desenvolupament i cooperació social, docent i cultural, amb vista al desenvolupament integral de la persona, tant individualment com col·lectivament.  
Cinqué  
El patrimoni de la fundació ascendeix a la quantitat d'un milió sis-centes mil pessetes (1.600.000 PTA). La distribució del capital fundacional entre els membres fundadors s'ha realitzat per parts iguals, aportant-hi cadascun d'ells la quantitat de quatre-centes mil pessetes (400.000 PTA). Quantitat que ha estat ingressada en una entitat bancària a nom de la fundació, com així s'infereix de la certificació, que consta en l'expedient, lliurada pel director de la sucursal depositària.  
Sisé  
El Patronat de la Fundació queda integrat per Ildefonso Arteaga NúÑez, president; Ildefonso Carrascosa Vallés, vicepresident; Amelia Díaz-Guardamino Echevarría, secretària; Adela Pascual Serer, tresorera; María Vicenta Pons Martí, Fernando Corbí Coloma i Patricia Gomis Martí, vocals.  
Seté  
Tot allò relatiu al govern i administració de la Fundació queda recollit en els estatuts pels quals es regeix i hi consta expressament el caràcter gratuït del càrrec de patró; està aquest òrgan de govern obligat a retre comptes i a presentar els pressupostos del Protectorat.  
Vuité  
Sotmés l'expedient al tràmit d'audiència, i publicats edictes al periòdics Levante i Las Provincias de València, en el Diari Oficial de la Generalitat Valenciana núm. 2.348, de data 19 de setembre de 1994, i al tauler d'anuncis de l'Ajuntament de València, no s'hi ha presentat cap al·legació.  
Fonaments jurídics  
Primer  
Aquesta Secretaria General de la Conselleria de Treball i Afers Socials és competent per a la tramitació i resolució de l'expedient interessat en tant que exerceix el protectorat de fundacions sobre la base del Reial Decret 303/1985, de 23 de gener, de la Presidència del Govern, amb el qual es transfereixen les competències en matèria de fundacions benèfico-assistencials i laborals a la Comunitat Valenciana, i l'article 12 del Decret 40/94, de 21 de febrer, del Govern Valencià, amb el qual s'aprova el Reglament Orgànic i Funcional de la Conselleria de Treball i Afers Socials.  
Segon  
L'article 7.1 de la Instrucció de Beneficència de 14 de març de 1899 confereix al protectorat la facultat per a procedir a la classificació dels establiments de beneficència.  
Tercer  
L'expedient ha estat promogut per part legitimada, han estat aportats els documents exigits i seguits els tràmits establerts, tot això, conformement als articles 54 a 57 de la Instrucció de Beneficència.  
Quart  
L'article 4t. del Reial Decret de 14 de març de 1899 estableix que són de beneficència totes les institucions creades i dotades amb béns particulars i amb un patronatge i administració reglamentades pels respectius fundadors, circumstàncies totes que concorren en aquest expedient. Així mateix, la Fundació reuneix les característiques exigides per l'article 58 de la Instrucció de 14 de març de 1899 per a ser classificada com a benèfico-particular de caràcter mixt.  
Cinqué  
Emés un informe favorable de la Conselleria de Cultura de data 3 d'octubre de 1994, aquest informe és favorable en el sentit de procedir a la classificació, amb caràcter mixt, de l'esmentada Fundació.  
Vistos els preceptes mencionats i la resta de general aplicació, resolc:  
Classificar la Fundació per al Desenvolupament d'Accions Socials i Culturals (DASYC), instituïda a València, com a benèfico-particular de caràcter mixt, assistencial i cultural.  
Ordenar-ne la inscripció en el Registre de Fundacions Benèfico-assistencials de la Conselleria de Treball i Afers Socials.  
Confirmar les persones esmentades en l'apartat sisé de l'exposició de fets d'aquesta Resolució, com a membres del Patronat de la Fundació, els quals queden obligats a presentar els pressupostos i a retre comptes periòdicament al protectorat, segons la legislació vigent.  
Aprovar els estatuts de la Fundació.  
Traslladeu aquesta resolució a la Conselleria de Cultura, perquè tinga els efectes que pertoquen.  
Notifiqueu aquesta resolució, que no exhaureix la via administrativa, amb l'advertiment que en contra seu es podrà interposar, d'acord amb l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, un recurs ordinari en el termini d'un mes, comptador des de l'endemà de la notificació, sense perjudici que s'hi puga interposar qualsevol altre recurs que s'estime adient.  
València, 26 d'octubre de 1994.- El secretari general: Vicent Castelló Roselló.